Kommissionens forordning (EF) nr. 1884/2002

af 10. oktober 2002

om ændring af forordning (EF) nr. 2390/1999 om form og indhold af de regnskabsoplysninger, der skal forelægges for Kommissionen i forbindelse med regnskabsafslutningen for EUGFL, Garantisektionen, samt i forbindelse med kontrol og udarbejdelse af overslag

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1258/1999 af 17. maj 1999 om finansieringen af den fælles landbrugspolitik(1), særlig artikel 4, stk. 8, og

ud fra følgende betragtninger:

(1) I artikel 2, stk. 3, i Kommissionens forordning (EF) nr. 1663/95 af 7. juli 1995 om gennemførelsesbestemmelser til Rådets forordning (EØF) nr. 729/70 for så vidt angår proceduren for regnskabsafslutning for EUGFL, Garantisektionen(2), senest ændret ved forordning (EF) nr. 2025/2001(3), er det fastsat, at formen og indholdet af de i artikel 4, stk. 1, litra c), i nævnte forordning omhandlede regnskabsoplysninger fastlægges efter proceduren i artikel 13 i forordning (EF) nr. 1258/1999.

(2) Formen og indholdet af de regnskabsoplysninger, der skal forelægges for Kommissionen i forbindelse med regnskabsafslutningen for EUGFL, Garantisektionen, samt i forbindelse med kontrol og udarbejdelse af overslag, er for tiden fastsat i Kommissionens forordning (EF) nr. 2390/1999(4), senest ændret ved forordning (EF) nr. 419/2002(5).

(3) Som følge af ændringer i kontoplanen og for at sikre en optimal og up to date overførsel af regnskabsoplysninger mellem medlemsstaterne og Kommissionen er det nødvendigt at ændre bilagene til forordning (EF) nr. 2390/1999.

(4) De i denne forordning fastsatte foranstaltninger er i overensstemmelse med udtalelse fra EUGFL-Komitéen -

UDSTEDT FØLGENDE FORORDNING:

Artikel 1

Bilag I, II og III til forordning (EF) nr. 2390/1999 affattes som angivet i bilag I, II og III til nærværende forordning.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra det regnskabsår, der begynder den 16. oktober 2002.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 10. oktober 2002.

På Kommissionens vegne

Franz Fischler

Medlem af Kommissionen

(1) EFT L 160 af 26.6.1999, s. 103.

(2) EFT L 158 af 8.7.1995, s. 6.

(3) EFT L 274 af 17.10.2001, s. 3.

(4) EFT L 295 af 16.11.1999, s. 1.

(5) EFT L 64 af 7.3.2002, s. 8.

ANEXO I - /BILAG I - /ANHANG I - /ΠΑΡΑΡΤΗΜΑ I - /ANNEX I - /ANNEXE I - /ALLEGATO I - /BIJLAGE I - /ANEXO I - /LIITE I - /BILAGA I

CUADRO DE LAS X - /X-TABEL - /X-TABELLE - /ΠΙΝΑΚΕΣ ΤΩΝ X - /X TABLE - /TABLEAU DES X - /TABELLA DELLE X - /X-TABEL - /QUADRO DOS X - /X-TAULUKKO - /X-TABELLEN

>TABELPOSITION>

BILAG II

TEKNISKE SPECIFIKATIONER FOR TRANSMISSION AF DATAFILER TIL EUGFL

(Gælder fra den 16. oktober 2002)

1. TRANSMISSIONSMEDIUM

Datafiler skal overføres til Kommissionen via STATEL/STADIUM. Den zippede STADIUM-klient (version 2.7.5.0) og de nærmere oplysninger om brugen af STATEL/STADIUM kan downloades fra EUGFL's CIRCA-netsted.

2. DATAFILENS STRUKTUR

2.1. Medlemsstaten skal oprette en datarecord for hver enkelt bestanddel af EUGFL's (Garantisektionens) udbetalinger og indtægter. Disse bestanddele er individuelle poster, som udbetalingen (indtægten) til (fra) støttemodtageren består af.

2.2. Records skal have en unidimensionel struktur (flat file). Hvis felterne har mere end en værdi, kræves der særskilte records med alle datafelter. Sørg for, at der ikke foretages dobbelt bogføring.

2.3. Alle oplysninger om den samme kategori betalinger eller indtægter skal indeholdes i samme datafil. Særskilte filer for de samme betalinger (f.eks. for handlende eller inspektioner eller for basisdata og foranstaltningsdata) er ikke tilladt.

2.4. Datafilerne skal have følgende karakteristika:

1) Den første record i filen (hovedet (header row)) indeholder filbeskrivelsen. Feltnavnene består af et "F" efterfulgt af det feltnummer, der er anvendt i bilag I ("X-tabellen"). Kun feltnavne i dette bilag er tilladt.

2) De følgende records i filen er de egentlige data (datarækker) i den rækkefølge, der er anført i den første record med beskrivelsen af filstrukturen.

3) Felterne adskilles ved hjælp af et semikolon (";"). Hovedet og datarækkerne skal alle indeholde det samme antal semikoloner. I datarækkerne fremstår tomme felter som et dobbelt semikolon (";;") i recorden eller som et enkelt semikolon (";") i slutningen af recorden.

4) Ikke alle records er lige lange. Hver record slutter med en kode "CR LF" eller "Carriage Return - Line Feed" (hexadeciam: "0D0A"). Hovedet ender aldrig på et ";". Datarækker ender kun på et ";", hvis det sidste felt er tomt.

5) Filen er i ASCII-kode ISO 8859-1, undtagen i tilfælde af filer fra Grækenland, hvor enten ELOT-928- eller ISO 8859-7-kodning anvendes. Andre koder (såsom EBCDIC, TAR, ZIP osv.) accepteres ikke.

6) Numeriske felter:

a) decimalskilletegn: "."

b) fortegn ("+" eller "-") yderst til venstre umiddelbart foran tallet. For positive tal er tegnet "+" valgfrit

c) fast antal decimaler (angives nærmere i bilag III til denne forordning)

d) ingen mellemrumstegn. Ingen mellemrum eller andre tegn mellem tusinder.

7) Datofelt: "ÅÅÅÅMMDD" (år med fire cifre, måned med to cifre, dato med to cifre).

8) EUGFL-budgetkode (felt F109) format: "B99-9999-999" (hvor "9" står for ethvert tal mellem 0 og 9).

9) Anførselstegn (" ") er ikke tilladt i begyndelsen eller slutningen af records. Feltseparatoren i form af et semikolon ";" må ikke bruges i data i tekstformat.

10) Alle felter: ingen mellemrum først eller sidst i et felt.

11) Filer, der opfylder disse kriterier, vil se ud som nedenstående (eksempel):

F100;F101;F106;F107;F108;F109

BE01;154678;+152.50;BEF;20010715;B01-1000-123

BE01;024578;-1000.00;BEF;20010905;B01-2020-564

BE01;154985;9999.20;BEF;20010101;B01-1100-000

BE01;100078;+152.75;BEF;20010331;B01-1234-654

BE01;215452;+0.50;BEF;20010615;B01-1000-001 (Bemærk: +0.50 og ikke +.50)

BE01;123456;21550.15;BEF;20010101;B01-4000-010

osv.

(andre datarækker med felter i samme rækkefølge).

2.5. Datafiler med karakteristika som beskrevet i punkt 2.4 sendes sammen med datatype "X-TABLE-DATA" (se "STADIUM-klient").

2.6. Computerprogrammet for kontrol af datafilernes format før deres fremsendelse til Kommissionen ("WinCheckCsv") er inkluderet i dataoverførselsprogrammet ("STADIUM-klient"). For offlinevalidering kan kontrolprogrammet downloades særskilt fra CIRCA. I STATEL/STADIUM-brugerhåndbogen er der redegjort for syntaktisk og semantisk kontrol, der foretages i forbindelse med programmet.

3. DOKUMENTATION

Hvert udbetalende organ skal sende to forklarende noter, der overføres via STATEL/STADIUM:

1) I den første note forklares alle forskelle pr. budgetkonto og underkonto mellem årsregnskabet(1) som en del af den årlige regnskabsafslutning (ikke tabel 104) og summen af records i datafilerne (Σ F106). STADIUM-klient omfatter en særlig datatype for denne overførsel, nemlig "EXPLANATORY-NOTE".

2) I den anden note redegøres der for koder, der anvendes for felter, som der i bilag III ikke er fastsat standardkoder for. I den nye STADIUM-klient indføres der en særlig datatype for denne type tabeloverførsel, dvs. "CODE-LIST".

Den forklarende note skal udformes som et normalt brev. Især skal afsenderens eller det udbetalende organs identitet og modtagerens navn eller administrative afdeling klart anføres.

(1) Data om årsregnskabet, der sendes via STATEL/STADIUM ved anvendelse af datatype "ANNUAL_DECLARATION".

BILAG III

"MEMORANDUM"

Regnskabsåret 2003

INDHOLDSFORTEGNELSE

>TABELPOSITION>

Generel bemærkning: betydning af X-, A- og D-koderne i bilag I

Alle oplysninger markeret med "X" eller "A" er obligatoriske.

"X" = dataelement, der allerede er indeholdt i den tidligere udgave af denne forordning

"A" = dataelement, der skal tilføjes i forhold til den tidligere udgave af denne forordning

"D" = dataelement, der skal slettes i forhold til den tidligere udgave af denne forordning.

Hvis en dataanmodning ikke giver nogen mening under særlige forhold eller ikke gælder for de pågældende medlemsstater, anføres NULL, der skal repræsenteres ved to på hinanden følgende semikoloner (;;) i datafilen med CSV-format.

1. BETALINGSDATA

F100: Det udbetalende organs navn

Format: Skal udtrykkes med en kode (se kodeliste F100.XLS, der ajourføres på CIRCA).

http://forum.europa.eu.int/members/irc/agri/feoga/library?l=/eaggf_clearance/table_code_lists/f100_xls_1/_EN_1.4_& a=d

F101: Betalingens referencenummer

Et referencenummer, der gør det muligt klart at identificere betalingen i det udbetalende organs regnskaber. Udlagringer i forbindelse med fødevarehjælp anses ikke for salg af interventionsprodukter. I dette særlige tilfælde kan felt F101 lades ude af betragtning.

F102: Tidligere betalings referencenummer

Et referencenummer, der gør det muligt klart at spore den tidligere betaling i det udbetalende organs regnskaber som et forskud eller et inddrevet beløb.

F103: Betalingstype

>TABELPOSITION>

F103B: Den private sektors bidrag

Dette felt vedrører felt F510A, hvor Kommissionen anmoder om procentsatsen for EUGFL's finansiering af udvikling af landdistrikterne. Afhængigt af et lands fortolkning af procentsatsen i felt F510A kan felt F103B eventuelt kræves udfyldt. Hvis EUGFL-finansieringen udtrykkes som en procentdel af den samlede investering, anføres den private sektors bidrag her. Den samlede investering defineres som de samlede omkostninger, der er støtteberettigede under EUGFL. Hvis F510A derimod udtrykkes som en procentdel af de samlede støtteberettigede offentlige udgifter, dvs. de nationale udgifter og EU's udgifter tilsammen, kan dette felt lades ude af betragtning.

Format: +99 ... 99.99 eller -99... 99.99, hvor 9 er et ciffer fra 0 til 9.

F105: Betaling med sanktion

Format: ja = "Y"; nej = "N".

F105A: Nedsættelse efter artikel 3 og 4 i Rådets forordning (EF) nr. 1259/1999 (EFT L 160 af 26.6.1999, s. 113)

Feltet F105A i X-tabellen skal anvendes til at angive de beløb (negative beløb), der er tilbageholdt på grundlag af artikel 3 og 4 i forordning (EF) nr. 1259/1999. Feltet F105A skal anvendes for hver budgetkonto, hvor der er foretaget en tilbageholdelse.

For tiden findes der ikke nogen særlig budgetkonto til at anmelde betalinger, der er foretaget med beløb, der er tilbageholdt på grundlag af artikel 3 og 4 i forordning (EF) nr. 1259/1999. Disse betalinger anføres derfor i felt F105A i de tilsvarende budgetkonti (4030, 4040, 4050 og 4070). De fremstår som positive beløb, der viser, at udgiften finansieres via sanktioner for manglende overholdelse af ordninger for miljøbeskyttelse eller gradueringssystemet.

Inden for markafgrøder på den anden side vil F105A fremstå som et negativt beløb med angivelse af en nedsættelse af den direkte støtte.

Format: +99 ... 99.99 eller -99 ... 99.99, hvor 9 er et ethvert tal fra 0 til 9 inklusive.

F106: Beløb

Størrelsen af hvert betalingsbeløb i valutaen som angivet i felt F107. Summen af disse beløb (F106) pr. budgetkode (F109) skal i princippet svare til de beløb, der er anmeldt i skema 104. Beløbene i felt F106 vedrører kun EUGFL's udgifter. Nationale udgifter anføres ikke i dette felt.

For offentlig oplagring skal summen af beløbene for opkøb i princippet svare til de beløb, der er anmeldt i linje 4 i skema 1 i FAUDIT-ED-anmeldelsen. Beløbene for salg skal svare til de beløb, der er anmeldt i linje 1 i skema 7 (eller 53).

Format: +99 ... 99.99 eller -99... 99.99, hvor 9 er et ciffer fra 0 til 9.

F107: Valutaenhed

Format: ISO-kode 4217: ATS, BEF, DEM, DKK, ESP, EUR, FIM, FRF, GBP, GRD, IEP, ITL, LUF, NLG, PTE eller SEK.

F108: Betalingsdato

Den dato, der er afgørende for måneden for anmeldelsen af betalingerne til EUGFL.

Format: "ÅÅÅÅMMDD" (år med fire cifre, måned med to cifre, dag med to cifre).

F109: EUGFL-budgetkode

Den fulde kode med angivelse af kapitel, konto og underkonto anføres.

Format: "B99-9999-999", hvor 9 er et ciffer fra 0 til 9. Manglende positioner fyldes med nuller (f.eks. B01-160 bliver til B01-1600-000).

F110: Produktionsår eller -periode

For interventionsprodukter har Kommissionen brug for at vide, hvilket produktionsår produktet stammer fra, eller hvilken kvoteperiode det skal henføres under. For korns vedkommende kan dette f.eks. være et tidligere produktionsår i stedet for det indeværende produktionsår.

2. DATA FOR STØTTEMODTAGER (ANSØGER)

F200: Identifikationskode

Den individuelle identifikation, der er tildelt ansøgerne på medlemsstatsniveau.

F201: Νavn

Ansøgerens sidste navn og første navn eller forretningsnavn.

F202A: Ansøgerens adresse (gade og nummer)

F202B: Ansøgerens adresse (international postkode)

F202C: Ansøgerens adresse (kommune eller by)

F205: Bedrift i ugunstigt stillet område

Hvor dette har betydning for støttesatsen.

Format: ja = "Y"; nej = "N".

F205A: Ung landbruger

Format: ja = "Y"; nej = "N".

F206: Producenter af tunge/lette lam

>TABELPOSITION>

F207: Region og delregion

Region og delregion, hvor støttemodtagerens bedrift ligger (kode NUTS 3).

Format: kode NUTS 3 som specificeret i det dokument, der kan downloades fra følgende internetadresser:

- DE: http://europa.eu.int/comm/eurostat/ramon/nuts/codelist_de.cfm?list=nuts

- EN: http://europa.eu.int/comm/eurostat/ramon/nuts/codelist_en.cfm?list=nuts

- FR: http://europa.eu.int/comm/eurostat/ramon/nuts/codelist_fr.cfm?list=nuts.

F211: Leveringsreferencemængde

Denne oplysning vedrører mælkekvoteordningen.

Format: +99...99.999 eller -99...99.999, hvor 9 er et ciffer fra 0 til 9.

F212: Referencemængde for direkte salg

Denne oplysning vedrører mælkekvoteordningen.

Format: +99...99.999 eller -99...99.999, hvor 9 er et ciffer fra 0 til 9.

F213: Referencefedtindhold

Denne oplysning vedrører mælkekvoteordningen.

Format: 9...9.99, hvor 9 er et ciffer fra 0 til 9.

F214: Mælkeopkøber

I overensstemmelse med artikel 2 i Rådets forordning (EØF) nr. 3950/92 (EFT L 405 af 31.12.1992, s. 1). Denne oplysning vedrører mælkekvoteordningen.

F215: Dato for start af produktion

I tilfælde af mere end en dato angives den ældste dato.

Format: "ÅÅÅÅMMDD" (år med fire cifre, måned med to cifre, dag med to cifre).

F216: Dato for afslutning af produktion

I tilfælde af mere end en dato angives den seneste dato.

Format: "ÅÅÅÅMMDD" (år med fire cifre, måned med to cifre, dag med to cifre).

F217: Dato for indlagring på privat lager

Format: "ÅÅÅÅMMDD" (år med fire cifre, måned med to cifre, dag med to cifre).

F218: Dato for udlagring fra privat lager

Format: "ÅÅÅÅMMDD" (år med fire cifre, måned med to cifre, dag med to cifre).

3. ANMELDELSES-/ANSØGNINGSDATA

F300: Anmeldelses-/ansøgningsnummer

Denne oplysning skal gøre det muligt at spore anmeldelsen/ansøgningen i medlemsstatens dossierer.

F300B: Ansøgningsdato

Datoen for modtagelsen af ansøgningen i det udbetalende organ (inkl. det pågældende udbetalende organs eventuelle afdelinger eller regionale kontorer).

Format: "ÅÅÅÅMMDD" (år med fire cifre, måned med to cifre, dag med to cifre).

F301: Kontraktnummer (hvor det er relevant)

F304: Godkendelseskontor

Det kontor, der er ansvarligt for administrativ kontrol og betalingsanvisning, f.eks. regionen. Jo mere decentraliseret ordningen forvaltes, jo vigtigere er denne oplysning.

F305: Attest- eller licensnummer

F306: Dato for udstedelse af attest/licens

Format: "ÅÅÅÅMMDD" (år med fire cifre, måned med to cifre, dag med to cifre).

F307: Kontor, hvor støttedokumenter opbevares

Kun hvis dette kontor er et andet end det, der er anført i felt F304.

4. DATA FOR SIKKERHEDSSTILLELSE

F400: Beløb for licitationssikkerhed

Beløbet for licitationssikkerheden er normalt fastsat i forordningen.

Format: +99...99.99 eller -99...99.99, hvor 9 er et ciffer fra 0 til 9.

F402: Beløb for forarbejdningssikkerhed (andet end licitationssikkerhed)

Format: +99...99.99 eller -99...99.99, hvor 9 er et ciffer fra 0 til 9.

F403: Dato for stillelse af individuel sikkerhed eller for kreditering af blokgaranti

Kommissionen skal kunne kontrollere, om en individuel garanti eller en blokgaranti på et hvilket som helst tidspunkt dækker EUGFL-udgifterne.

Format: "ÅÅÅÅMMDD" (år med fire cifre, måned med to cifre, dag med to cifre).

F404: Dato for frigivelse af individuel sikkerhedsstillelse eller debitering af blokgaranti

Kommissionen skal kunne kontrollere, om en individuel garanti eller en blokgaranti på et hvilket som helst tidspunkt dækker EUGFL-udgifterne.

Format: "ÅÅÅÅMMDD" (år med fire cifre, måned med to cifre, dag med to cifre).

5. PRODUKTDATA

Indledende bemærkning om mængder: Som hovedregel skal mængder, arealer og antal dyr kun rapporteres én gang. Ved betaling af et forskud efterfulgt af betaling af restbeløbet skal mængden medtages i record om forskudsbetalingen. Ændringer vedrørende mængder, arealer og antal dyr skal rapporteres i forbindelse med oplysningerne om acontobetalinger eller efterfølgende betalinger. I tilfælde af inddrevne beløb, hvor det beløb, der ansøges om, nedsættes som følge af ukorrekte oplysninger om mængder, arealer eller antal dyr, skal ændringerne af mængderne angives med et minustegn.

F500: Produktkode/kode for delforanstaltning til udvikling af landdistrikter

I forbindelse med foranstaltninger til udvikling af landdistrikterne anføres eventuelt en kode for hver gennemført delforanstaltning (f.eks. type miljøforanstaltning i landbruget). Medlemsstaterne udarbejder deres egne kodelister, som der skal redegøres for i den forklarende note til betalingsfilen (-filerne).

I tilfælde af varer uden for bilag I: produktkoden (KN-koden i rubrik 33 i det administrative enhedsdokument; otte cifre).

>TABELPOSITION>

F501: Type dyr

I forbindelse med Rådets forordning (EF) nr. 1254/1999 (EFT L 160 af 26.6.1999, s. 21), dvs. "slagtepræmien", skal der henvises til artikel 11, stk. 1, litra a) og b), for at angive typen af dyr. Dette er vigtigt i betragtning af differentiering af præmien.

Format: Skal kodes. Koderne skal forklares i følgeskrivelsen.

F502: Mængde, der er betalt for (antal dyr, ha osv.)

Se de indledende bemærkninger under punkt 5 (Produktdata).

For udvikling af landdistrikterne udtrykkes den mængde, der er betalt for, i den enhed, der er relevant for miljødelforanstaltningen i landbruget som nævnt i F500. En sammenligningstabel mellem den kode for delforanstaltningen (f.eks. reduktion af forbruget af rå- og hjælpestoffer), der anvendes i F500, og den enhed for beregning af præmien (f.eks. ha), der anvendes i F502, inkluderes i den forklarende note til betalingsfilen (-filerne).

For vinsektoren udtrykkes de produkter, der opnås efter destillation, ved alkoholindholdet.

For alle andre sektorer udtrykkes den mængde, der er betalt for, i den enhed, der er fastsat i forordningen som grundlag for præmiens udbetaling.

Format: +99...99.99 eller -99...99.99, hvor 9 er et ciffer fra 0 til 9; med mulighed for at øge antallet af decimaler, hvis det er signifikant (maksimalt seks).

F503: Mængde, der er ansøgt om betaling for (mængde, der ansøgt om støtte for)

Format: +99...99.99 eller -99...99.99, hvor 9 er et ciffer fra 0 til 9; med mulighed for at øge antallet af decimaler, hvis det er signifikant (maksimalt seks).

F507: Udbytte

Det repræsentative udbytte, som anvendes ved beregningen af godtgørelsen (i regionaliseringsplanen i overensstemmelse med artikel 3 i Rådets forordning (EF) nr. 1251/1999 (EFT L 160 af 26.6.1999, s. 1)).

Format: 9...9.999, hvor 9 er et ciffer fra 0 til 9.

F508A: Areal, der er ansøgt om betaling for

Det areal, som ansøgningen vedrører.

Se den indledende bemærkning i punkt 5 (Produktdata).

Format: +99...99.99 eller -99...99.99, hvor 9 er et ciffer fra 0 til 9.

F508B: Areal, der er betalt for

Det areal, som betalingen foretages for.

Format: +99...99.99 eller -99...99.99, hvor 9 er et ciffer fra 0 til 9.

F508C: Anmeldt foderareal

Denne oplysning er direkte knyttet til budgetkontoen for dyrepræmier. Det anmeldte foderareal anvendes til at beregne belægningsgraden. Denne oplysning skal altid anføres, hvis støttemodtageren har ret til at benytte foderarealet. Oplysningen gives for kød og visse foranstaltninger til udvikling af landdistrikterne.

Format: +99...99.99 eller -99...99.99, hvor 9 er et ciffer fra 0 til 9.

F508D: Loft for storkreaturer

Hvis der er foretaget nedsættelse af husdyrpræmier som følge af foderarealets størrelse.

Format: ja = "Y"; nej = "N".

F508E: Ekstensiveringspræmie betalt

Se forordning (EF) nr. 1254/1999.

For ordningen for mindre landbrugere betyder "Y", at det samlede beløb indeholder et ekstensiveringspræmieelement.

Format: ja = "Y"; nej = "N".

F508F: Dyr, der er slagtet, udført eller under forsendelse

Dette felt i forbindelse med slagtepræmien skal indeholde oplysning om, hvorvidt de dyr, som der ansøges om støtte for, er slagtet, udført eller under forsendelse.

>TABELPOSITION>

F509A: Forkert anmeldt areal

Forskel mellem anmeldt og opmålt areal. Overvurdering er det anmeldte areal, der overstiger det konstaterede areal, og rapporteres med et positivt tal. Undervurdering er det konstaterede areal, der overstiger det anmeldte areal, og rapporteres med et negativt tal.

Format: +99...99.99 eller -99...99.99, hvor 9 er et ciffer fra 0 til 9.

F509B: Forkert anmeldt areal (foderareal)

Forskel mellem anmeldt og opmålt areal. Se også felt F508C.

Format: +99...99.99 eller -99...99.99, hvor 9 er et ciffer fra 0 til 9.

F510: EF-forordnings- og artikelnummer

For interventionsprodukter benyttes det ad hoc-instrument, der offentliggøres i De Europæiske Fællesskabers Tidende.

F510A: EF-finansieringssats (%)

Procentsatsen for udvikling af landdistrikterne er procentdelen af den samlede støtte, som finansieres af EUGFL. Denne procentsats kan beregnes ud fra den samlede investering, der er de samlede omkostninger, der er støtteberettigede under EUGFL, inkl. den private sektors bidrag (se F103B), eller ud fra de samlede offentlige omkostninger, der er støtteberettigede under EUGFL, dvs. ekskl. den private sektors bidrag.

Format: +99.99, hvor 9 er et ciffer fra 0 til 9.

F511: EUGFL-støttesats (euro) pr. måleenhed

Undtagen hvis felt F511 eller F512 ikke ændres i løbet af produktionsåret.

Format: 9...9.999999, hvor 9 er et ciffer fra 0 til 9.

Anvendelsen af seks decimaler kan synes mærkelig, men nogle forordninger såsom Rådets forordning (EF) nr. 660/1999 (EFT L 83 af 27.3.1999, s. 10), fastsætter præmien med op til fem decimaler, selv når euro anvendes. For at dække alle tænkte situationer er antallet af decimaler øget til seks.

F511A: Supplerende national støtte (euro) pr. enhed

Beløb betalt over det nationale budget.

Format: +99 ... 99.99 eller -99... 99.99, hvor 9 er et ciffer fra 0 til 9; med mulighed for at øge antallet af decimaler, hvis det er signifikant (maksimalt seks).

F512: Omregningskurs

Den landbrugsomregningskurs, der er anvendt i forbindelse med betalingen (undtagen hvis felt F511 og F512 ikke ændres i løbet af produktionsåret).

Format: 9...9.999999, hvor 9 er et ciffer fra 0 til 9.

F513: EUGFL-støttesats (i en valuta som fastsat i felt F107) pr. måleenhed

Format: 9...9.999999, hvor 9 er et ciffer fra 0 til 9 (se kommentar i felt F511).

F515: Leveringer - bruttomængder

Ved "bruttomængder" forstås alle leverede mængder mælk og mejeriprodukter som defineret i artikel 9, litra g), i forordning (EØF) nr. 3950/92, uden korrektion for fedtindhold.

Format: +99...99.999 eller -99...99.999, hvor 9 er et ciffer fra 0 til 9; med mulighed for at øge antallet af decimaler, hvis det er signifikant (maksimalt seks).

F516: Direkte salg - bruttomængder

I forbindelse med budgetkonti B1-1 5 0 1 og B1-1 5 0 2 værdien af den af producentorganisationen afsatte produktion i overensstemmelse med alt efter tilfældet artikel 23, stk. 3, eller artikel 15, stk. 5, i Rådets forordning (EF) nr. 2200/96 (EFT L 297 af 21.11.1996, s. 1).

Format: +99...99.999 eller -99...99.999, hvor 9 er et ciffer fra 0 til 9; med mulighed for at øge antallet af decimaler, hvis det er signifikant (maksimalt seks).

F517: Faktisk fedtindhold

Resultatet af laboratorieanalyser; udtrykkes i % og ikke i g eller kg.

Format: 9...9.99, hvor 9 er et ciffer fra 0 til 9. med mulighed for at øge antallet af decimaler, hvis det er signifikant (maksimalt seks).

F518: Justerede leveringer

De leverede mængder efter korrektion for fedtindholdet efter formlen i artikel 4, stk. 1, i Kommissionens forordning (EF) nr. 1392/2001 (EFT L 187 af 10.7.2001, s. 19).

Format: +99...99.999 eller -99...99.999, hvor 9 er et ciffer fra 0 til 9; med mulighed for at øge antallet af decimaler, hvis det er signifikant (maksimalt seks).

F519: Direkte salg

Mælk og mælkeækvivalent som defineret i artikel 9, litra h), i forordning (EØF) nr. 3950/92.

Format: +99...99.999 eller -99...99.999, hvor 9 er et ciffer fra 0 til 9; med mulighed for at øge antallet af decimaler, hvis det er signifikant (maksimalt seks).

F519B: Leveringer efter eventuelle administrative korrektioner

Mælkesektoren: Ved "administrative korrektioner" forstås de af det udbetalende organ foretagne korrektioner af de af opkøberen meddelte mængder. Sådanne ændringer skal altid anføres særskilt i forhold til de af opkøberne meddelte mængder. Ændringerne kan være positive eller negative. Nettoændringerne skal vises i forhold til situationen inden korrektionen. Det er ikke meningen, at standardkorrektioner skal medtages her.

Korrektioner som følge af kontrol på stedet i henhold til artikel 11, stk. 3, i forordning (EF) nr. 1392/2001 skal anføres i felt F600 til F603.

Format: +99...99.999 eller -99...99.999, hvor 9 er et ciffer fra 0 til 9; med mulighed for at øge antallet af decimaler, hvis det er signifikant (maksimalt seks).

F519C: Direkte salg efter eventuelle administrative korrektioner

Definition af "administrative korrektioner": Se felt F519B.

Format: +99...99.999 eller -99...99.999, hvor 9 er et ciffer fra 0 til 9; med mulighed for at øge antallet af decimaler, hvis det er signifikant (maksimalt seks).

F520: For stor (for lille) levering

Format: +99...99.999 eller -99...99.999, hvor 9 er et ciffer fra 0 til 9.

F521: For stort (for småt) direkte salg

Format: +99...99.999 eller -99...99.999, hvor 9 er et ciffer fra 0 til 9; med mulighed for at øge antallet af decimaler, hvis det er signifikant (maksimalt seks).

F522: Udestående tillægsafgift

For leveringer eller direkte salg (sondringen fremgår af budgetkoden (felt F109)).

Format: +99 ... 99.99 eller -99... 99.99, hvor 9 er et ciffer fra 0 til 9.

F523: Udestående rente som følge af for sen betaling

For leveringer eller direkte salg (sondringen fremgår af budgetkoden i felt F109).

Format: +99 ... 99.99 eller -99... 99.99, hvor 9 er et ciffer fra 0 til 9.

F530: Virkeligt alkoholindhold i volumen

Udtrykkes i % vol./hl.

Format: 99.99, hvor 9 er et ciffer fra 0 til 9.

F531: Totalt alkoholindhold i volumen

Udtrykkes i % vol./hl.

Format: 99.99, hvor 9 er et ciffer fra 0 til 9.

F532: Naturligt alkoholindhold i volumen

Udtrykkes i % vol./hl.

Format: 99.99, hvor 9 er et ciffer fra 0 til 9.

F533: Vinavlszone

Zone for basisproduktet som defineret i bilag III til Rådets forordning (EF) nr. 1493/1999 (EFT L 179 af 14.7.1999, s. 1).

Format: Skal udtrykkes med en af følgende koder: A, B, CIa, CIb, CII, CIIIa eller CIIIb.

6. KONTROLDATA

Kommissionen skal vide, hvor mange kontroller der er foretaget, og i hvilket omfang de har ført til sanktioner. Hvis præmien inddrages eller inddrives fuldt ud, skal nulbetalinger anføres.

F600: kontrol på bedriften eller teledetektion

Den "kontrol på stedet", der er nævnt her, er den, der er omhandlet i de relevante forordninger(1). Den omfatter fysiske besøg på bedriften og/eller kontrol ved teledetektion. Felterne F601 til F603 skal kun udfyldes, hvis en kontrol på stedet er anført i felt F600. Enhver record, det være sig forskudsbetaling eller betaling af restbeløb eller andet, der kan sættes i relation til en særlig kontrol, skal have den relevante kode (se nedenfor) i felt F600.

Administrativ kontrol som omhandlet i ovennævnte forordninger (se fodnoten nedenfor) skal ikke anføres i F600. Den anføres ikke som sådan i noget felt. Pålagte sanktioner anføres dog i F105, hvad enten de udløses af en administrativ kontrol eller en kontrol på stedet.

Format: "N" = ingen kontrol, "F" = kontrol på bedriften "T" = kontrol ved teledetektion. Koden "FT" anføres, når der både foretages teledetektion og fysisk kontrol på bedriften.

F601: Kontroldato

Dette felt skal udfyldes, hvis en kontrol på stedet er anført i felt F600. Dette felt kræves ikke udfyldt for kontrol ved teledetektion.

Format: "ÅÅÅÅMMDD" (år med fire cifre, måned med to cifre, dag med to cifre).

F602: Ansøgning reduceret

Hvis ansøgningen er blevet reduceret efter kontrol, skal det angives her. Dette felt skal udfyldes, hvis en kontrol på stedet er anført i felt F600.

Format: ja = "Y"; nej = "N".

F602B: Revideret beregning af skyldig tillægsafgift

F.eks. efter kontrol på stedet.

Format: +99 ... 99.99 eller -99... 99.99, hvor 9 er et ciffer fra 0 til 9.

F603: Begrundelse for reduktion

Hvis der er flere grunde, anføres den, der begrunder den hårdeste sanktion. Dette felt skal udfyldes, hvis en kontrol på stedet er anført i felt F600.

>TABELPOSITION>

Format: Skal kodes. Koderne skal forklares i følgeskrivelsen.

F604: Rådets forordning (EØF) nr. 386/90 (EFT L 42 af 16.2.1990, s. 6) (kontrol på stedet)

Format: ja = "Y"; nej = "N".

F604B: Forordning (EØF) nr. 386/90 (ombytningskontrol)

Format: ja = "Y"; nej = "N".

7. (IKKE ANVENDT)

8. YDERLIGERE DATA FOR EKSPORTRESTITUTIONER

F800: Nettovægt

Se den indledende bemærkning i punkt 5 (Produktdata).

I tilfælde af varer uden for bilag I: mængden af den ingrediens, som eksportrestitutionerne udbetales for. Hvis produktkoden (F500) indeholder mere end en ingrediens, der er støtteberettiget, skal der oprettes mange records med tilsvarende beløb og mængder.

Format: +99...99.99 eller -99...99.99, hvor 9 er et ciffer fra 0 til 9; med mulighed for at øge antallet af decimaler, hvis det er signifikant (maksimalt seks).

F800B: Måleenhed for felt F800

>TABELPOSITION>

F801: Ansøgningens nummer (eksportrestitutioner: administrativt enhedsdokument)

F802: Toldsted for anbringelse under toldkontrol

Medlemsstaterne skal benytte listen over toldsteder (COL(2)). Det er listen over de toldsteder, der er kompetente i forbindelse med fællesskabsforsendelse/fælles forsendelse. Det kan være, at som følge af listens mål "forsendelser" mangler nogle af toldstederne, selv om dette vil være undtagelsen. I så tilfælde anfører medlemsstaten toldstedets fulde navn.

Format: Formatet for COL-koden består af to positioner for at betegne landet efterfulgt af seks numeriske positioner, der angiver toldstedet, f.eks. "NL146123".

F802B: Udgangstoldsted

Det toldsted, der attesterer, at de produkter, som der er ansøgt om restitutioner for, har forladt EF's toldområde, angives. Medlemsstaterne skal benytte listen over toldsteder (COL(3)). Det er listen over de toldsteder, der er kompetente i forbindelse med fællesskabsforsendelse/fælles forsendelse. Det kan være, at som følge af listens mål "forsendelser" mangler nogle af toldstederne, selv om dette vil være undtagelsen. I så tilfælde anfører medlemsstaten toldstedets fulde navn.

Denne oplysning er af stor betydning for revisorerne i forbindelse med anvendelsen af forordning (EØF) nr. 386/90 vedrørende ombytningskontrol. Oplysningen fremgår af et T5-dokument eller et tilsvarende dokument.

Format: Formatet for COL-koden består af to positioner for at betegne landet efterfulgt af seks numeriske positioner, der angiver toldstedet, f.eks. "NL146123".

F804: Kode for eksportrestitutioner

12 cifre for nomenklaturen for landbrugsprodukter og otte cifre for forarbejdede landbrugsprodukter, dvs. ingredienserne ("Varer uden for bilag I", tidligere "Varer uden for bilag II" - se Amsterdam-traktaten).

F805: Kode for bestemmelsessted

Format: "XX", hvor X er et bogstav mellem A og Z (koder i nomenklaturen over lande og territorier med henblik på statistikkerne over EF's udenrigshandel). Se Kommissionens forordning (EF) nr. 2020/2001 (EFT L 273 af 16.10.2001, s. 6) og senere ajourføringer.

Med henblik på harmonisering skal medlemsstaterne også benytte kategorien "Andet" (kode Q*) i nomenklaturen over lande og territorier med henblik på statistikkerne over EF's udenrigshandel. Det er kendt, at nomenklaturen ikke omfatter alle særlige tilfælde af eksportrestitutioner, men Kommissionen kræver ikke den slags detaljer. Medlemsstaterne skal derfor omstille deres særlige nationale koder til de bredere kategorier i nomenklaturen over lande og territorier med henblik på statistikkerne over EF's udenrigshandel, før de sender deres data til Kommissionen.

F808: Forudfastsættelsesdato

Hvis restitutionssatsen er forudfastsat: den dato, hvor satsen blev fastsat.

Format: "ÅÅÅÅMMDD" (år med fire cifre, måned med to cifre, dag med to cifre).

F809: Sidste gyldighedsdato (forudfastsættelse)

Format: "ÅÅÅÅMMDD" (år med fire cifre, måned med to cifre, dag med to cifre).

F812: Eventuel licitation (forudfastsættelse)

Proceduren i artikel 5 i Kommissionens forordning (EF) nr. 1501/95 (EFT L 147 af 30.6.1995, s. 7) eller tilsvarende procedure for andre sektorer, hvor det er relevant. Kommissionen behøver referencen til licitationen.

F814: Dato for antagelse af betalingsanmodning (COM-7)

For oksekødssektoren: Hvis der er tale om forudbetaling, skal kun felt F814 udfyldes (og således ikke felt F816 og F816B). Hvis der ikke er tale om forudbetaling, skal felt F816 og F816B udfyldes (og således ikke felt F814).

Format: "ÅÅÅÅMMDD" (år med fire cifre, måned med to cifre, dag med to cifre).

F816: Dato for antagelse af udførselsangivelse

Dato som omhandlet i artikel 5, nr. 1, i Kommissionens forordning (EF) nr. 800/1999 (EFT L 102 af 17.4.1999, s. 11).

Format: "ÅÅÅÅMMDD" (år med fire cifre, måned med to cifre, dag med to cifre).

F816B: Dato for udførsel fra EU's område

Udførselsdato som angivet på udførselsangivelsen eller på T5. Se også artikel 7, nr. 1, i forordning (EF) nr. 800/1999.

Format: "ÅÅÅÅMMDD" (år med fire cifre, måned med to cifre, dag med to cifre).

9. YDERLIGERE OPLYSNINGER OM OFFENTLIG OPLAGRING, OPKØB OG SALG

Disse transaktioner (opkøb og salg) har forbindelse med budgetkontoen for "Andre omkostninger". I tilfælde af opkøb anføres der detaljerede oplysninger om de samlede mængder og værdier i linje 4 i skema 1 (eller 51). I tilfælde af salg angives de oplysninger om de samlede mængder og værdier, der er anført i linje 1 i skema 53.

Kommissionen har brug for detaljerede oplysninger om bevægelserne i forbindelse med opkøb, salg og tab, også selv om de ikke indebærer finansielle transaktioner, som det f.eks. er tilfældet med afsætning af gratis fødevarer og svind inden for tolerancen. For interventionsprodukternes vedkommende er det de detaljerede lagerbevægelser, der er vigtige, og ikke de finansielle følger. Forskellen fra FAUDIT-ED-systemet er, at Kommissionen ikke er interesseret i de kumulerede sammentællinger. Kommissionen ønsker også, at oplysningerne i X-tabellen afspejler de faktiske transaktioner. Skema 8 (Offentlig oplagring - lageropgørelse og -bevægelser) supplerer ovennævnte oplysninger.

9.1. OPLYSNINGER OM OPKØB

F900: Produkttype

>TABELPOSITION>

F901: Tilbudt mængde

Som måleenhed anvendes tons med tre decimaler.

Format: +99...99.999 eller -99...99.999, hvor 9 er et ciffer fra 0 til 9.

F902: Dato for indgivelse af bud

Den faktiske dato for buddets afgivelse.

Format: "ÅÅÅÅMMDD" (år med fire cifre, måned med to cifre, dag med to cifre).

F903: Dato, hvor det oprindelige bud accepteres

Format: "ÅÅÅÅMMDD" (år med fire cifre, måned med to cifre, dag med to cifre).

F904: Dato fastsat som første leveringsdag

Format: "ÅÅÅÅMMDD" (år med fire cifre, måned med to cifre, dag med to cifre).

F905: Samlet prisforhøjelse/-nedsættelse efter kvalitet (euro) (eller endelig pris)

For oksekøds vedkommende henviser Kommissionen til den samlede procentuelle prisforhøjelse/-nedsættelse for forskelle i kvalitet og fedningsgrad, beregnet i henhold til Kommissionens forordning (EF) nr. 562/2000 (EFT L 68 af 16.3.2000, s. 22). For korns vedkommende henviser Kommissionen til Kommissionens forordning (EF) nr. 824/2000 (EFT L 100 af 20.4.2000, s. 31).

Ellers den endelige pris.

Format: 99 ... 99.99, hvor 9 er et ciffer fra 0 til 9.

F906: Månedlige forhøjelser i alt (euro)

Korn og olivenolie: For korns vedkommende henviser Kommissionen til den månedlige forhøjelse i euro, der foretages af interventionsprisen for produktionsåret, jf. artikel 8, stk. 1, i forordning (EF) nr. 824/2000.

Format: 99 ... 99.99, hvor 9 er et ciffer fra 0 til 9.

F907: Leveringsdato

For oksekød angives datoen for ankomsten til kølelageret.

Format: "ÅÅÅÅMMDD" (år med fire cifre, måned med to cifre, dag med to cifre).

F908: Overtagelsesdato

For ikke-udbenet kød angives datoen for ankomsten til kølelageret. For udbenet kød angives datoen for ankomsten til udbeningsvirksomheden. Se artikel 17, stk. 1, i forordning (EF) nr. 562/2000.

Format: "ÅÅÅÅMMDD" (år med fire cifre, måned med to cifre, dag med to cifre).

F909: Overtaget mængde

I tons med tre decimaler.

Format: +99...99.999 eller -99...99.999, hvor 9 er et ciffer fra 0 til 9.

F910: Anvendt omregningskurs

Format: 9...9.999999, hvor 9 er et ciffer fra 0 til 9.

F911: Interventionscenter = oplagringssted (oksekød = efter udbening)

Interventionscenteret skal anføres med angivelse af kølelagerets navn og adresse. I tilfælde af kød er det interventionscenteret efter udbeningen.

F920: Slagtedato (kød)

Kommissionen skal kunne kontrollere, om tidsfristerne er overholdt. Alle slagtedatoer og de tilsvarende mængder (F909) og beløb (F106) skal derfor anføres i separate records.

Format: "ÅÅÅÅMMDD" (år med fire cifre, måned med to cifre, dag med to cifre).

F921: Udbenet kød

Format: ja = "Y"; nej = "N".

F922: Mængde udbenet kød

Format: +99...99.999 eller -99...99.999, hvor 9 er et ciffer fra 0 til 9.

F930: Interventionsproduktets produktionsdato (mælkesektor)

Format: "ÅÅÅÅMMDD" (år med fire cifre, måned med to cifre, dag med to cifre).

9.2. OPLYSNINGER OM SALG

F950: Forordning om åbning af licitation

F951: Dato for offentliggørelse af åbning af licitation

Det er datoen for offentliggørelsen i EF-Tidende.

Format: "ÅÅÅÅMMDD" (år med fire cifre, måned med to cifre, dag med to cifre).

F952: Sidste frist for indgivelse af bud

Det er den sidste rettidige dag for indgivelse af bud.

Format: "ÅÅÅÅMMDD" (år med fire cifre, måned med to cifre, dag med to cifre).

F953: Samlet prisforhøjelse/-nedsættelse (indre marked) (eller endelig pris)

For korn er det det samlede pristillæg eller prisfradrag i procent, beregnet i henhold til artikel 13, stk. 1, i Kommissionens forordning (EØF) nr. 2131/93 (EFT L 191 af 31.7.1993, s. 76) og artikel 4 og 5 i Rådets forordning (EØF) nr. 1766/92 (EFT L 181 af 1.7.1992, s. 21) (det indre marked), eller det månedlige tillæg i euro i henhold til artikel 16 i forordning (EØF) nr. 2131/93 (salg til eksport). Ellers den endelige pris.

Format: +99 ... 99.99 eller -99... 99.99, hvor 9 er et ciffer fra 0 til 9.

F954: Udlagret mængde

Den mængde, der rent faktisk er udlagret, inkl. afviste mængder. For ikke-udbenet kød er det bruttovægten. For udbenet kød er det nettovægten på pakningen.

Format: +99...99.999 eller -99...99.999, hvor 9 er et ciffer fra 0 til 9.

F955: Udlagringsdato

Datoen for den faktiske udlagring af produkterne. Hvis den faktiske dato ligger senere end den periode, hvor der ikke betales leje, skal den sidste dag i den periode, hvor der ikke betales leje, angives. Alle datoer og de tilsvarende mængder og beløb skal anføres i separate records i filen.

Format: "ÅÅÅÅMMDD" (år med fire cifre, måned med to cifre, dag med to cifre).

F957: Licitationsmængde

Format: +99...99.999 eller -99...99.999, hvor 9 er et ciffer fra 0 til 9.

F960: Nettokødmængde

Det er den mængde, der er givet tilslag for og betalt for inden udlagringen, eller forskellen mellem tilslagsmængden og den udlagrede mængde på tidspunktet for betalingen af restbeløbet.

Format: +99...99.999 eller -99...99.999, hvor 9 er et ciffer fra 0 til 9.

F961: Fast pris eller licitationspris

Den faste pris eller minimumslicitationsprisen pr. ton (se også felt F953), dvs. den pris i euro, som forvaltningskomitéen har fastsat.

Format: 99 ... 99.99, hvor 9 er et ciffer fra 0 til 9.

F962: Udskæringstype

Format: en kode på fem tegn (INT11 til INT24) svarende til koderne i bilag V til forordning (EF) nr. 562/2000.

F970: Dato for stillelse af destinationssikkerhed/sikkerhed for udnyttelsesgaranti

Den faktiske dato for stillelse af sikkerheden for produktets ankomst til destinationen eller for udnyttelsesgaranti.

Format: "ÅÅÅÅMMDD" (år med fire cifre, måned med to cifre, dag med to cifre).

F980: Dato for ankomst til endelig destination (hvis obligatorisk)

Format: "ÅÅÅÅMMDD" (år med fire cifre, måned med to cifre, dag med to cifre).

9.3. OPLYSNINGER OM SIKKERHEDSSTILLELSER

F990: Inddragne sikkerhedsstillelser

Beløb for de faktisk inddragne sikkerhedsstillelser.

Format: 99...99.99, hvor 9 er et ciffer fra 0 til 9.

(1) Artikel 61 i Kommissionens forordning (EF) nr. 445/2002 (udvikling af landdistrikterne) (EFT L 74 af 15.3.2002, s. 1).

Artikel 8 i Kommissionens forordning (EØF) nr. 3508/92 (IFKS) (EFT L 355 af 5.12.1992, s. 1).

Kapitel III i Kommissionens forordning (EF) nr. 2419/2001 (markafgrøde + dyrepræmie) (EFT L 327 af 12.12.2001, s. 1).

Artikel 8 i Kommissionens forordning (EØF) nr. 2159/89 (nødder) (EFT L 207 af 19.7.1989, s. 19).

Artikel 8 i Kommissionens forordning (EF) nr. 1621/1999 (tørrede druer) (EFT L 192 af 24.7.1999, s. 21).

Artikel 4 i Kommissionens forordning (EF) nr. 609/1999 (humle) (EFT L 75 af 20.3.1999, s. 20).

(2) http://europa.eu.int/comm/taxation_customs/dds/en/csrdhome.htm.

(3) http://europa.eu.int/comm/taxation_customs/dds/en/csrdhome.htm